My Favorite Husband

My Favorite Husband oli yhdysvaltalainen tilannekomediasarja, jota esitettiin CBS:n radioverkossa 1948–1951. Sarjan televisioversiota CBS esitti 1953–1955. Sarjan radioversion toisessa pääroolissa oli Lucille Ball, ja se toimi pohjana Ballin televisiosarjalle I Love Lucy.

Radiosarja perustui Isabel Scott Rorickin romaaniin Mr. and Mrs. Cugat. Lucille Ball esitti Liz Cugatia ja Richard Denning hänen aviomiestään George Cugatia. Piakkoin pariskunnan sukunimi muutettiin kuitenkin Cooperiksi, sekaannuksen välttämiseksi orkesterinjohtaja Xavier Cugatin kanssa. Gale Gordon esitti George Cooperin esimiestä Mr. Atterburya. Sarjan tuottaja oli Jess Oppenheimer ja käsikirjoituksesta vastasivat Madelyn Pugh Davis ja Bob Carroll, Jr. Oppenheimer ja käsikirjoittajat olivat myöhemmin luomassa vuonna 1951 alkanutta televisiosarjaa I Love Lucy.

My Favorite Husbandin televisioversiossa päärooleissa olivat Barry Nelson ja Joan Caulfield, joista jälkimmäinen korvattiin vuonna 1955 Vanessa Brownilla.

Lähteet

Aiheesta muualla
Radiosarjan jaksoja MP3-muodossa  

Yhdysvaltalaiset radiokuunnelmat
Yhdysvaltalaiset televisiosarjat